Pondelok 13.10.2014 
1. denná téma: Chlieb, pečivo, obilniny, cestoviny

Cieľ: Uvedomiť si hodnotu chleba, poznať jeho výživovú hodnotu, zoznámiť sa s jeho výrobou – návšteva miestnej pekárne.
Predmet: Slovenský jazyk 5. ročník - diskusia, regionálna výchova.
Pomôcky: výkresy, pastelky, zošit, pero
Príprava:
V piatok som žiakom 5. triedy vysvetlila pravidlá súťaže a čo ich čaká v nasledujúcom týždni.
Zároveň dostali domácu úlohu pripraviť si diskusný príspevok na danú tému. Na slovenskom jazyku práve preberáme diskusiu. 
Priebeh:
V pondelok na prvej hodine všetci žiaci vystúpili so svojimi príspevkami. Hovorili o tom, aké sú druhy chleba a pečiva, porovnávali, ktoré sú zdravšie, popisovali pečenie chleba tak, ako to poznajú z domu. Na druhej hodine som im vysvetlila tvorbu päťveršia (Cinquain). Podľa návodu potom vytvárali krátke básne na slová: chlieb, pečivo, jedlo. 
Pokračovali sme návštevou miestnej pekárne pána Plutinského. On im ukázal a vysvetlil postupy pri pečení chleba a pečiva, žiaci mohli na vlastné oči vidieť prácu v pekárni miesenia cesta, cez formovanie bochníkov, nakladanie do pece, vybratie, až po balenie. Na záver si pochutnali na čerstvom pečive, ktoré dostali za odmenu.
Po návrate  svoje dojmy a nové poznatky ešte žiaci vyjadrili kresbami, ktoré sme dali na nástenku.
Zhrnutie: Deti si uvedomili dôležitosť jedenia chleba a pečiva, ich výživovú  hodnotu, vyskúšali si vlastnú tvorbu formou päťveršia, zoznámili sa s procesom pečenia chleba. Svoje dojmy potom zachytili v kresbách.
Prílohy: fotografie, ukážky prác detí

